# Guia Ubuntu/Firefox amb unity

El Mozilla Firefox és el navegador web lliure més conegut i utilitzat, tan al Linux com altres sistemes operatius. Per a executar-lo, el trobareu al llençador d'aplicacions que teniu a l'esquerra de la pantalla en el cas d'Ubuntu, altres distribucions o altres escriptoris al Menú Internet.
Com a curiositat, ja fa temps Firefox va superar els mil milions de descàrregues. Només contant les baixades directes, sense tindre en compte les còpies de distribucions o amics.
A Ubuntu bé instaŀlat per defecte. Però a altres distribucions com Lubuntu o derivats el podreu instaŀlat amb el Centre de Programari.
Aquest presenta moltes característiques.
1. Multi-plataforma, trobareu versions tant per a GNU/Linux com per a Windows o MacOS.
2. Traduït a molts idiomes: castellà, català, basc, etc.
El Firefox té traducció al català. Si no és així, reviseu teniu actualitzat el suport d'idioma (Centre de Control - Language suport o suport d'idioma amb Unity o Menú preferències amb altres escriptoris) i verifiqueu que teniu instaŀlat el paquet "firefox-locale-ca" amb el Gestor de Paquets Synaptic o altres Centres de Programari segons la vostra distribució.
3. Bloqueig inteŀligent de finestres emergents amb publicitat.
És molt senzill instaŀlar un complement al vostre navegador per tal d'evitar que s'obrin finestres no desitjades.
Heu de fer clic al símbol de tres ratlles ubicat a la part superior dreta del navegador. Tot seguit feu clic a complements i a la casella Cerqueu més complements heu d'escriure "pop up blocker. En trobareu uns quants i és probable que tots estiguin bé, un que sembla recomanat és el AdBlocker Ultimate. Només cal que premeu "+Afegeix al Firefox" i en uns instants el tindreu instal·lat.
A partir d'ara, cada cop que algun web intenti d'obrir una finestra emergent quedarà bloquejada i ho veureu al indicador enforma de escud de color vermell a la part dreta superior del navegador. En aquest escud hi trobareu l'opció de poder permetre obrir la finestra si així ho desitgeu.
4. Disseny més segur i inteŀligent que el d'altres navegadors.
5. Gestor de baixades.
6. Verificació ortogràfica. Si feu clic dret al damunt d'una paraula, en cas que li calgui correcció, obtindreu els suggeriments del corrector. Per triar l'idioma, heu de fer clic a llengües; si en voleu afegir-ne una, heu de fer clic a Afegeix diccionaris ... aleshores anireu al lloc web de Mozilla on tindreu molts idiomes disponibles que només amb un clic els podreu instaŀlar automàticament.
7. Control Parental. Aquesta és una eina molt útil i que funciona prou bé. Per instal·lar-la heu d'anar a la pestanya Eines - Complementes, i cercar "ProCon Latte Content Filter". Al apartat configuració hi trobareu el llistat de paraules "clau" per restringir l'ús d'internet tals com porno, xxx, fuck, etc. Ho podreu editar per afegir-ne.
Aquí hi trobareu més informació:
http://ca.wikipedia.org/wiki/Mozilla_Firefox
La pestanya Adreces d'interès és molt útil. Per afegir-ne una, només cal prémer Adreces d'interès i Afegeix a les adreces d'interès. Per suprimir-ne o endreçar-les, heu d'anar a Adreces d'interès i Mostre totes les adreces d'interès. Des d'aquest mateix menú també podreu importar adreces o fer una còpia de seguretat amb la tecla Importació i còpia de seguretat.
Al menú Edita - Preferències es pot definir quina serà la pàgina d'inici unes quantes coses més. Amb F11 es pot visualitzar a pantalla complerta, hi ha la pestanya historial i moltes coses més.
Si les lletres són massa petites, al igual que molts programes, prement simultàneament les tecles "Ctrl" i "+" aconseguireu engrandir-les. Amb "Ctrl" i "-" les podeu fer més petites.